### 16.    Organisationsændring på ældre- og sundhedsområdet.

**Åbent**

Sagsnr.: 326-2019-114          J.nr.: 00.15.00           Dokumentnr.:
326-2019-235

**Sagstype**

Beslutning.

**Resume og sagens baggrund**

Frans Carlsen lederstillinger giver anledning til at foreslå en
organisationsændring på ældre- og sundhedsområdet.

Konkret foreslås, at sundhedsstaben lægges ind som en stab
under chefen for visitation og hjælpemidler. Ændringen forslås ud fra et ønske
om, at styrke myndighedsopgaven såvel op mod det politiske niveau, som ud mod
udførerne.

**Indstillinger**

Direktøren foreslår, at organisationsændringen godkendes.

**Behandling**

Direktionen, Hovedudvalget, Ældre- og sundhedsudvalget,
Økonomiudvalget og Kommunalbestyrelsen.

**Sagsfremstilling**

Stillingen som leder af sundhedsstaben er vakant og
stillingen som chef for visitation og hjælpemidler bliver vakant fra 1. maj
2019.

Dette giver anledning til, at overveje om der med fordel
kunne gennemføres en organisationsændring indenfor området, med det overordnede
formål, at styrke området.

Det foreslås, at sundhedsstaben og visitation og
hjælpemidler samles under samme chef, herefter kaldet sundheds- og
myndighedschef.

Ved at samle disse områder under samme chef opnår vi en
styrkelse i forberedelsen af de politiske sager til ældre- og
sundhedsudvalgets, herunder strategier, politikker, udviklingstiltag, overblik
og samarbejde på tværs - og koordineringen i den forbindelse.

Endvidere styrkes muligheden for at sætte dagsordenen for
den fælles udvikling indenfor ældre- og sundhedsområdet, eksempelvis indenfor
kompetenceudvikling, telemedicin og andre velfærdsteknologiske løsninger, samt
kvalitetsudviklingen i samarbejde med udførerne.

Sundheds- og myndighedschefen har fortsat det overordnede
ansvar for bestillingen ud mod kommunens udførere på ældre- og sundhedsområdet,
hvilket med denne ændring vil kunne styrkes i forhold til udvikling af
kvalitetsstandarder, krav om fælles standarder og styring generelt.

Med ændringen får sundhedsstaben øget mulighed for
koordinering af tiltag indenfor ældre- og sundhedsområdet, men samtidig får
sundhedsstaben også en chef, som organisatorisk får en øget gennemslagskraft i
forhold til det tværgående samarbejde generelt, men også i konkrete
sundhedstiltag på tværs af den kommunale organisation.

Sundheds- og myndighedschefen og de øvrige niveau 2 chefer
på ældre- og sundhedsområdet får fortsat alle reference til direktøren på
området.

Den ledige stilling som sundheds- og myndighedschef opslås
ledig med besættelse pr. 1. maj 2019. Den ledige stilling som teamleder af
sundhedsstaben opslås ledig snarest muligt derefter.

Forslaget behandles i MED-systemet i uge 2 og 3.

**Økonomiske konsekvenser**

Ingen.

**Hovedudvalgets møde den 14. januar
2019:**

Anbefales, idet de bemærkninger, der følger af
høringssvarene indgår i implementeringen af organisationsændringen.

**Direktionens møde den 14.
januar 2019:**

Anbefales.

**Ældre- og Sundhedsudvalgets
møde den 14. januar 2019:**

Anbefales.

Bodil Schultz (A) og Hugo Paulsen (A) tog forbehold.

**Økonomiudvalgets møde den 23.
januar 2019:**

Anbefales.

Gyda Jensen og Emily Petersen, A, samt Werner Møller,
Ø tager forbehold.

**Bilag**

|  |  |
| --- | --- |
| Organisationsdiagram | 326-2019-8009 |
| Høringssvar fra medarbejderne i MED Visitations- og hjælpemiddelenheden | 326-2019-15125 |
| Høringssvar fra [adresse] 326-2019-15123 |